[{"text_idx": "#000005", "text": "El fora kosmo sur la Teron trafis \u2013 cetere, hazarde \u2013 sendito de iu altevoluinta civilizo \u2013 au\u0306tomata objekto, produkto de supera teknologio. G\u0302i ne volas, ke la homoj g\u0302in malkovru, kaj strebas kiel eble plej rapide forlasi la teron, kiu ja ne estis g\u0302ia celo, sed hazarde mortigas homon, pro kio g\u0302in komencas persekuti polico. Kaj la libro rakontas pri la persekutado kaj aperanta kompreno inter kelkaj homoj kaj la kosma estaj\u0302o. Cetere, la kosma estaj\u0302o fine fakte kompensas la komencan murdon \u2013 g\u0302i savas homan vivon! Bonege estas transdonita la c\u0302asista psikologio de policano, por kiu la sola celo estas kapti \u2013 ne gravas kiun kaj kial; sukcesas ankau\u0306 kelkaj aliaj psikologiaj portretoj \u2013 ili estas, se ne tro profundaj, tamen sufic\u0302e trafaj."}, {"text_idx": "#000007", "text": "Tamen, leginte la libron, oni ricevas la impreson, ke g\u0302i ne nur stile similas tiaspecajn verkojn de tiu epoko, sed ankau\u0306 estis verkita tiutempe! En la romano estas menciataj uson-sovetiaj rilatoj, eksplodoj en Bejruto kaj simile, aktualaj en la 1980aj jaroj, plej malfrue en 1986! Samtempe, ne estas mencioj pri Interreto, pos\u0302telefonoj kaj similaj ordinaraj\u0302oj de la 1990aj jaroj, necesaj por la enhavo de la libro, se g\u0302i estus verkita nuntempe. Do, mi opinias, ke la au\u0306toro simple trovis sian malnovan manuskripton de la komenco de la 80aj jaroj, ial tiam neeldonitan, ordigis g\u0302in sen zorge prilabori, kaj decidis aperigi g\u0302in nun. C\u0302io tio neniel malvalorigas la verkon \u2013 ja ni kun plezuro legas malnovajn verkojn \u2013 sed simple atentigas s\u0302atantojn de Nemere-verkado pri tio, ke oni ne taksu g\u0302in por sekvi la evoluon de la verkmetodo kaj stilo de la preferata au\u0306toro. Oni nur komprenu, ke temas pri romano el la frua periodo de lia verkado."}, {"text_idx": "#000014", "text": "Kiel ofte c\u0302e Nemere, la mediopriskriboj kaj personaj\nprezentoj estas koncizaj, efikaj. Gravas c\u0302efe la agado. Nur\niuloke, kiam estas bezono iom ripozigi la menson, li ens\u0302ovas iom\nda sensimpresoj el naturo kaj urba medio. Jen profesiulo kiu\nkonas la bazajn trukojn de sia metio."}]